روسیا سوریه-نین قوزیی ینده ترور تشکیلاتی ی.پ.گ/پ.کا.کا-نین ایشغالینداکی بؤلگه‌لرده حربی حیسه‌لرینی یئرلشدیرمه فعالیت‌لرینی داوام ائتدیریر. همین چرچیوه‌ده داها اوچ منطقه‌یه حربچی‌لر یئرلشدیردی.
یئرلی قایناق‌لاردان الده ائدیلن معلوماتا گؤره، آرا‌لاریندا روتبه‌لی‌لرین ده اولدوغو 20-یه یاخین روس حربی پولیسی سوریه-نین قوزیی ینده کی حاصکه-نین ی.پ.گ/پ.کا.کا-نین ایشغالینداکی آموده قصبه‌سینده بیر حربی منطقه‌ده یئرلشدیریلدی.
قامیش‌لی‌نین باتی سیندا تورکیه سرحدینه یاخین بیر نقطه‌دکی آموده "باریش چشمه‌سی" حرکاتیندان سونرا تورکیه و روسیا آراسیندا راضیلاشمایا اساساً بیرگه نظارت خیدمتی گؤسترمیشدی.
آیریجا روسیا عین العرب-ین گونئی-دوغوسونداکی عین العیسی منطقه‌سینده اولان سیلالور بؤلگه‌سینده ده یئرلشیب. روس قوه‌لرین‌دن سونرا رژیم قوه‌لری ده همین بؤلگه‌ده یئرلشیب.
روسیانین کئچن گون‌لرده عین العرب-نین قوزیی-باتی سینداکی ایزا نقطه‌سینه ده یئرلشدیگی اؤیرنیلیب.
امریکا سوریه-نین قوزیی ینده کی حربی موجودلوغونو اؤلکه‌نین دوغوسونداکی نفت زنگینی ساحه‌لره نقل ائدرکن، روسیا امریکانین چکیلدیگی اوچ بازادا (سیررین، عین العیسی، منبیچ-ده کی سعیدیه-یه) یئرلشمیشدی.
روس حربچی‌لری تیشرین سو انباریندا دا یئرلشدیکده؛ قامیش‌لی هاوا لیمانین‌داکی موجود ساحه نی ده گئنیشلتمیشدی.
